CELEX: 62022CN0007
Language: lv
Date: 2022-01-04 00:00:00
Title: Lieta C-7/22 P: Apelācijas sūdzība, ko 2022. gada 4. janvārī RQ iesniedza par Vispārējās tiesas (trešā palāta) 2021. gada 17. novembra spriedumu lietā T-147/17 Anastassopoulos u.c./Padome un Komisija

14.3.2022   
            
            
               LV
            
            
               Eiropas Savienības Oficiālais Vēstnesis
            
            
               C 119/27
            
         
      Apelācijas sūdzība, ko 2022. gada 4. janvārī RQ iesniedza par Vispārējās tiesas (trešā palāta) 2021. gada 17. novembra spriedumu lietā T-147/17 Anastassopoulos u.c./Padome un Komisija
      (Lieta C-7/22 P)
      (2022/C 119/35)
      Tiesvedības valoda – franču
      
         Lietas dalībnieki
      
      
         Prasītāja: RQ (pārstāvji: M. Meng-Papantoni un H. Tagaras, advokāti)
      
         Pārējās lietas dalībnieces: Eiropas Savienības Padome un Eiropas Komisija
      
         Prasījumi
      
      
                  —
               
               
                  apmierināt apelācijas sūdzību un atcelt pārsūdzēto spriedumu;
               
            
                  —
               
               
                  atbilstoši tiesībām pieņemt lēmumu par turpmāko procedūru;
               
            
                  —
               
               
                  piespriest atbildētājām atlīdzināt tiesāšanās izdevumus.
               
            
         Pamati un galvenie argumenti
      
      Pirmkārt, prasītāja norāda, ka Vispārējā tiesa ir sagrozījusi tās prasības pieteikumu attiecībā uz zaudējumus radījušo darbību.
      Otrkārt, prasītāja apgalvo, ka Vispārējā tiesa ir pieļāvusi vairākas tiesību kļūdas:
      Vispirms saistībā ar Savienības atbildību par prettiesisko rīcību Vispārējā tiesa neesot ņēmusi vērā tiesiskuma principus un Eiropas Savienības Pamattiesību hartas 47. pantu, nospriežot, ka Eurogrupas rīcība un bezdarbība nekādi nevarēja izraisīt Savienības atbildību par neatļautu darbību. Vispārējā tiesa neesot ņēmusi vērā arī vienlīdzīgas attieksmes principu, nospriežot, ka tikai ar to vien, ka fiziskas un juridiskas personas ir iegādājušās obligācijas, kuras vēlāk tika diskontētas, bija pietiekami, lai uzskatītu, kas šīs personas atrodas identiskā vai salīdzināmā situācijā judikatūras izpratnē.
      Turpinājumā Vispārējā tiesa esot pieļāvusi tiesību kļūdas saistībā ar atbildību bez vainas. Pirmkārt, Vispārējā tiesa esot kļūdaini izslēgusi pat atbildības bez vainas esamību. Otrkārt, Vispārējā tiesa esot pieļāvusi tiesību kļūdu, izvērtējot to, vai kaitējums ir “neparasts”.